Diari Oficial de la Generalitat Valenciana


Sumari del DOGV 9182, del 27-09-2021 (2021/9581)

RESOLUCIÓ de 17 de setembre de 2021, de la Presidència de la Generalitat, per la qual s'aprova la bandera del municipi de Senyera.
----------------------------------------------------------------------------------------------------------------------------------

### Dades del document

Número de DOGV
:   9182

Data del DOGV
:   27-09-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/9581


Data del document
:   17-09-2021

Organisme emissor
:   Presidència de la Generalitat

Tipus de document
:   Resolució

Descriptors 

:   * Senyera

RESOLUCIÓ de 17 de setembre de 2021, de la Presidència de la Generalitat, per la qual s'aprova la bandera del municipi de Senyera. [2021/9581]  
El Ple de l'Ajuntament de Senyera en la sessió ordinària del 16 de juliol de 2020, va adoptar, per unanimitat de les persones membres assistents, l'acord d'aprovació de la proposta de la bandera municipal, perquè el represente i simbolitze, d'acord amb la proposta realitzada pel Consell Tècnic d'Heràldica i Vexil·lologia l'11 de març de 2020.  
Consta acreditat en l'expedient el compliment del tràmit d'informació pública i la publicació de l'anunci en el Diari Oficial de la Generalitat Valenciana número 8956, de 19 de novembre de 2020, i al tauler d'edictes de l'Ajuntament. Així mateix, la secretaria de l'Ajuntament ha certificat la no presentació d'al·legacions en el període d'exposició pública.  
El Consell Tècnic d'Heràldica i Vexil·lologia, en la sessió de data 28 de maig de 2021, va dictaminar favorablement la proposta d'aprovació de la bandera municipal i va considerar correcta la representació de la bandera i d'acord amb la seua descripció.  
El procediment s'ha tramitat d'acord amb el que estableix l'article 22 de la Llei 8/2010, de 23 de juny, de la Generalitat, de règim local de la Comunitat Valenciana, i els articles 17 i següents del Decret 72/2015, de 15 de maig, del Consell, pel qual es regulen els símbols, tractaments i honors de les entitats locals de la Comunitat Valenciana.  
  
Per això, i fent ús de les atribucions conferides per la legislació vigent, resolc:  
Aprovar la bandera del municipi de Senyera (València) que queda organitzada de la manera següent:  
  
«Bandera de proporcions 2:3, partida per meitat vertical. A l'asta de blanc o gris perla, al batent de verd, l'escut municipal sense timbre, al centre».  
L'escut ocuparà les tres cinquenes parts de l'alçària de la bandera.  
  
Contra aquesta resolució, que posa fi a la via administrativa, de conformitat amb el que s'estableix en l'article 114 de la Llei 39/2015, d'1 d'octubre, del procediment administratiu comú de les administracions públiques, les persones interessades podran interposar directament un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la notificació o publicació en el Diari Oficial de la Generalitat Valenciana d'aquesta resolució, de conformitat amb el que es disposa en els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa, o, potestativament, un recurs de reposició davant el mateix òrgan que ha dictat l'acte en el termini d'un mes a comptar des de l'endemà de la notificació o publicació d'aquesta resolució en el Diari Oficial de la Generalitat Valenciana, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques.  
  
En el cas que la persona interessada siga una administració pública, no és possible interposar un recurs en via administrativa, sense perjudici de formular potestativament el requeriment previst en l'article 44 de la Llei 29/1998, de 13 de juliol, en el termini de dos mesos a comptar des de l'endemà de la notificació o publicació en el Diari Oficial de la Generalitat Valenciana.  
Tot això sense perjudici que les persones interessades puguen exercir qualsevol altra via que estimen oportuna.  
  
València, 17 de setembre de 2021.- El president de la Generalitat, p. d. (R 19.07.2019, DOGV 22.07.2019), el secretari autonòmic de Promoció Institucional i Cohesió Territorial: Alfred Boix Pastor.